  Майя Бывальцева 13-тӥ толсуре аппарат кенешонын Удмуртилэн тӧроез Александр Бречалов «Ёлка желаний» ӟечлэсьтон акцилы кутскон сётӥз. Элькунысь депутатъёс, администрациосын ужасьёс секыт улон югдуре шедем семьяосысь 3-17 аресъем пиналъёсты кузьымъёсын шумпоттозы 2022-тӥ арысь толшор шорозь. Озьы ик ужрадэ тазалыксыя сюбегатэм луонлыкъёсын пиналъёс но пересьёс пыриськозы. Со сярысь улосвыл тӧролэн но кивалтэтлэн пресс-службазы ивортӥз. Выль ар праздникъёс – малпанъёсты быдэстон, ӟеч уж лэсьтон, кулэяськисьёслы юрттон понна туж умой луонлык. Со понна ог-огмылы саклык висъяны кулэ. Котькуддылэн – министерствоослэн, муниципал округъёслэн, огазеяськонъёслэн кивалтӥсьёссылэн – пиналъёсты гинэ ӧвӧл, ас улонзэс карез яке ёросэз азинтонлы сӥзем дано адямиосты ӟечкыланы луонлыкты вань Александр Бречалов, Удмуртилэн тӧроез Куронъёсты акцилэн нимлыко сайтаз люказы. Выль ар десантъёс кӧснуналъёсы но ужан нуналъёсы ӝытъёсы ортчозы. Кузьмаськисьёс кузьымъёсты ас коньдонэнызы басьто. Федерал акци улсын куронъёсын шаръёсын чеберъям кыз Удмуртилэн тӧроезлэн приёмнояз пуктэмын. Ӝоген соос кар но ёрос администрациосын но кылдозы. Валтӥсез «Ёлка желаний» тылъёссэ 21-тӥ толсуре Кун Кенешлэн сессиез дыръя ӝуатоз. Кузьмаськись луыны быгатэ котькуд мылкыд карись. Одӥг яке кӧня ке малпанъёсты ас коже но быдэстыны луэ, акци борды итӥськыса но. Вазиськонъёсты ужан нуналъёсы 8 часысен 19 часозь 9 (3412) 497-057 телефонъя куто. Кылем арын «Ёлка желаний» 631 адямилэсь малпанзэ быдэстӥз.  Тегъёс: Мерлык Ижкар Удмуртия пиналъёс Выльар АлександрБречалов  